medieval-data/medieval-latin-ner-HOME-Alcar huggingface dataset:
| De eo quod archiepiscopusA nullam procurationem habet in domo Sancti Hylarii . | B . B archidiaconus omnibus presentes litteras inspecturis , in Domino salutem . Nouerit uniuersitas uestra quod nos pro uisitationis officio in domo ecclesie Sancti Nichasii Remensis que SenttelierC uocatur procurationem aliquam nec habuimus nec habemus nec nos habere debere nec eam aliqua ratione nobis deberi contendimus ; si autem aliquando contigit nos ibi receptos fuisse id non accidit ex aliquo procurationis debito sed ex sola liberalitate . In cuius rei testimonium presentes litteras sigillo nostro fecimus roborari . Actum anno gratie M ° CC ° XIII ° , mense octobri .
| De Sancto Hilario pro Th ( oma ) de Hoiuinel . | Michael de Belual officialis magistri Yuonis Remensis archidiaconi , omnibus presentes litteras inspecturis , in Domino salutem . Nouerint uniuersi quod Thomas de Hoiuinel in mea A presentia constitutus recognouit se tenere ab ecclesia Sancti Nichasii Remensis dimidium quarterium terre arabilis site in territorio de Sancto Hylerio sub annuo censu septem denariorum remensium , unius galline , unius wastelli reddendorum ad duos terminos , uidelicet ad medium maium et ad festum beati Remigii in uindemiis et sub annuo censu B unius quartelli et dimidii auene reddende ad festum sancti Remigii predicti ecclesie supradicte ; ita quod si idem Thomas in solutione istorum in aliquo defecerit eadem ecclesia poterit saisire eandem terram et de ipsa tanquam de sua suam facere uoluntatem et idem Th . C teneretur eidem ecclesie dictam terram penitus quitare 0 uel si maluerit eadem ecclesia ipsa pro defectu solutionis census predicti faceret ipsum Th . in sententiam excommunicationis intrudi et ad hec obseruanda idem Th .c se per fidei sue interpositionem obligauit . Actum anno Domini millesimo CC ° trecesimo secundo , mense augusto .
| DE SANCTO HYLERIO CONTRA RADULPHUM | Uniuersis presentes litteras inspecturis ad quos littere presentes peruenerint , B . Sancti Thimothei canonicus , magistri Willelmus Sancti Martini et R . Sancti Thimothei presbyteri , salutem in Domino . Nouerit uniuersitas uestra quod cum inter ecclesiam Sancti Nichasii Remensis ex una parte et Radulphum E de Beteniuillam ex altera super communibus citationibus quas dicta ecclesia ad se pertinere dicebat super mansionariis prenominati Radulfi apud Sanctum Helerium manentibus , super eo etiam quod omnes emendas summam UII F solidorum et dimidium excedentes ad se prenominata ecclesia pertinere dicebat coram nobis auctoritate apostolica questio uerteretur idem Radulfus in iure recogniuit coram nobis quod sepedicta ecclesia communes citationes super iamdictis mansionariis habebat , omnes etiam emendas summam UII s .F et dimidium excedentes percipere debebat . In cuius rei testimonium , presentes litteras sigillorum nostrorum appensione fecimus communiri . Actum anno gratie MOCcoXuoG , mense septembri .
| Item de eodem . | Blihardus Remensis archidiaconus , uniuersis presentes litteras inspecturis , in Domino salutem . Nouerit uniuersitas uestra quod Radulfus de Betigniuilla filius Balduini uendidit in allodium ecclesie Sancti Nichasii Remensis quicquid habebat uel habere poterat ex parte patris et matris sue , in uilla de Sancto Helerio et in territorio et banno eiusdem uille tam in mansionariis quam in herbagio , censu et auena et siquid aliud ibidem habebat uel habere poterat cum omni dominio quod ibidem habebat , nichil sibi in rebus predictis penitus retinens sed renuncians | omni iuri sibi competenti et etiam competituro in rebus prenominatis excepto solo iornali terre quod situm est in banno et iusticia ecclesie supradicte , ita etiam quod nichil in eadem uilla uel in territorio eiusdem uille acquirere poterit prenominatus Radulfus , promisit insuper idem Radulfus fide interposita , de rebus supradictis se legitimam ' garandiam portaturum contra omnes qui iuri stare uellent et eandem ecclesiam super hiis de cetero molestarent ; uenditionem autem supradictam laudauerunt mater et uxor et liberi ipsius Rad . et Iohannes , Theodericus et Herbelotus fratres eiusdem et sorores sue promittentes interposita fide quod nichil in eis de cetero reclamabunt . Recognouerunt etiam fratres ipsius quod istud cesserat in portionem prenominati Radulfi ceteris competentibus partibus assignatis promittentes , fide interposita tanquam plegii se legitimam I garandiam portaturos contra omnes qui iuri stare uellent et sepedictam ecclesiam super hiis de cetero molestarent ; et sciendum quod idem fratres in manuburnia non erant , uenditionem insuper sepedicta Margareta , uxor eiusdem Radulfi , spontanea laudauit fide interposita promittens quod nichil in rebus predictis nomine dotis uel aliquo modo reclamabit ; reassignate enim fuerunt ei quinquaginta libre K pro dote sua de denariis de mercato iamdicto receptis . Super premissis uero firmiter obseruandis fideiussores sunt : Briccius de Aussontia ; Bernardus de Huldrisiuilla ; Doinus de Ponte Fabricato et Baudeconnus fratres ; Poncinus Chosails ; Warnerus de Sancto Helerio ; Colardus de Soain ; Gerbaudus filius Poart ; Iehelardus ; Iohannes Barons ; Bernardus de Capella et Poncardus Labriche . In cuius rei testimonium presentes litteras sigilli nostri appensione fecimus communiri . Actum anno gratie M ° CC ° septimodecimo L mense septembri .
| DE EO QUOD BERNARDUS UENDIDIT NOBIS OMNIA QUE HABEBAT APUD SANCTUM HYLARIUM | Blihardus Remensis archidiaconus , omnibus ad quos littere iste peruenerint , in Domino salutem . Nouerit uniuersitas uestra quod Bernardus Capelle de Betigniuilla , in nostra presentia constitutus , uendidit ecclesie Beati Nichasii Remensis omnia que habebat apud Sanctum Hylerium ante Betigniuillam ex parte patris sui , tam in banno et iusticia quam in redditibus , uidelicet duas partes quindecim quartellorum auene , medietatem ad cumulum et residuum a maintert et duas partes duarum uiuendarum et duas partes unius oboli quod debetur in qualibet domo predicte uille de Sancto Hylerio et duas partes unius giste et duodecim denariorum quos debet ille qui debet le giste et duas partes sex denariorum ad festum sancti Remigii in uindemiis et sex denariorum ad Natale Domini et sex in medio maii annuatim reddendorum et duas partes dimidie uiuende ex altera parte et homagium alterius tertie partis que remanet , fide interposita , promittens quod uenditionem istam bona fide obseruabit et quod exinde legittimam portabit garandiam erga omnes qui super hoc uoluerint stare iuri . Hanc etiam uenditionem uxor dicti Bernardi coram nobis approbauit , fide interposita , promittens quod nec iure dotis nec alio quolibetmodo res predictas aliquatenus reclamabit . Quittauit , insuper , in presentia nostra , Iohannes de Mailleio feodum suum quod asserabat se habere in rebus supradictis ; sepedictus uero Bernardus feodum illud contra omnes qui iuri stare uoluerint preterquam contra Iohannem tantummodo tenetur garandire . Super hoc autem tenendo idem Bernardus constituit fideiussores Radulfum filium Balduini de Betigniuilla ; Eurardum prepositum ; Briccium de Ausontia ; Nicholaum fratrem eius ; Rohardum fratrem eius M de Sancto Petro ; Iehetum de Betigniuilla ; Rogerum de molendino ; Radulfum le Chenu ; Gerbertum Causinum et Costerum de Stulticia et hanc uenditionem filii Bernardi sepedicti laudauerunt . Quod ut ratum habeatur et firmum presentem paginam sigillo nostro fecimus roborari . Actum anno Domini M ° CC ° XUII ° , mense decembri .
| ITEM DE UENDITIONE EADEM | I . N de Berceio , officialis domni H . ° de Sarqueus Remensis ecclesie archidiaconi , omnibus presentes litteras inspecturis , in Domino salutem . Nouerint uniuersi quod Radulfus , prepositus de Betigniuilla , uendidit libere ecclesie Sancti Nichasii Remensis precio UIII ° librarum remensium et trium solidorum et quatuor denariorum quicquid emerat a Bernardo , filio Iulii Cesaris , uidelicet quicquid possidebat predictus Bernardus apud Sanctum Hylerium iuxta Betigniuillam , tam in auena quam in censu et herbagio et in omnibus aliis commodis de quibus fuerant participes dicti Radulfi , predictus Bernardus et Bernardus de Capella et de hoc promisit prenominatus Radulfus coram presentia mea in iure constitutus , se legittimam garandiam portaturum aduersus omnes qui super hoc iuri stare uoluerint ; Margareta autem uxor eius hanc uenditionem laudauit et approbauit et fide interposita promisit , se de cetero , nec per se nec per aliam personam , hanc reclamaturam ; super hiis autem firmiter obseruandis constituti sunt fideiussores uidelicet Hugo maior de Sancto Hyllerio ; Bernardus filius Iulius Cesaris ; Conuersus de Betigniuilla et Bricetus de Alsontia . Actum anno Domini M ° CC ° XUIIII ° , mense aprili .
| ITEM | Controuersia extitit inter abbatem Sancti Nychasii et monachos Sancti Theobaldi de Castello et canonicos de Caluo Monte 18 de banno et de iusticia et de aliqua re inuenta et de coruaticis que in altari et in ecclesia de Romoldicurte D monachi et canonici usurpare sibi uolebant ; adiudicatum fuit iudicio Petri Beluacensis episcopi , assentientibus Hugone Altiuillarensi abbate et Odone Orbacensi abbate quod in his omnibus nichil iuris aliqua persona debet habere preter monasterium Sancti Nychasii cuius altare et ecclesia supradicta esse dinoscitur . Hoc idem iudicium corroboratum est a personis Remensis ecclesie : Nycholao uidelicet archidiacono , Hugone archidiacono ; Guidone Laudunensi thesaurario , Bliardo Laudunensi cantore ; magistro Albrico , Symone , Leone , Iohanne . Actum Remis , anno incarnati Uerbi millesimo centesimo XX ° III ° , indictione XUaE ; regnante LudouicoF rege Francorum anno XU ° ; archiepiscopatus autem domni Rodulfi archiepiscopi anno XU ° . Fulcradus cancellarius recognouit , scripsit et subscripsit .
| ITEM DE SANCTO HYLERIO | I . P de Berceio , officialis domni H . Q de Sarquex Remensis archidiaconi , omnibus presentes litteras inspecturis , in Domino salutem . Nouerint uniuersi quod Iohannes et Bernardus uendiderunt ecclesie Sancti Nichasii Remensis quicquid habebant in banno et iusticia Sancti Hylarii in mansionariis , in gisto et censu et in omnibus aliis commodis que de eadem ecclesia recognouerunt se tenere ratione emptionis facte ab eadem ecclesia a Bernardo de Capelle , fide interposita promittentes se legittimam laturos garandiam contra omnes qui iuri super hoc stare uoluerint prefatam uero uenditionem Helota , uxor prenominati Iohannis , fide interposita laudauit et Poncia , mater eius et etiam Heudota , soror uxoris predicti Iohannis cum marito suo Adamo , filio Asini ; super hiis autem firmiter obseruandis constituti sunt fideiussores Eurardus ; Theodericus de Germaneio ; Constantius conuersus ; Simon Tore ! ; Radulfus filius Poncardi et super predictis legittimam debent portare garandiam . In cuius rei testimonium , presentes litteras sigillo curie domini mei communitas emisi . Actum anno Domini M ° CC ° XUIIII ° , mense aprili .
| Item de Sancto Hylerio . | H . R de Motheia , officialis domni H . S de Sarquex Remensis ecclesie archidiaconi , omnibus ad quos presentes littere peruenerint , salutem in Domino . Uniuersitati uestre elucescat quod Tierricus Grenons in mea presentia constitutus recognouit se uendidisse ecclesie Sancti Nichasii Remensis quicquid habebat apud Sanctum Hylerium iuxta Betegniuillam , uidelicet in masuagiis censualibus et etiam redditibus uniuersis pretio sex librarum parisiensium , fidei religione interposita promittens , quod in dictis redditibus , per se uel per alium , nichil de cetero reclamabit , sed aduersus omnes qui super hoc iuri parere uoluerint legitimam T portabit garandiam ecclesie supradicte . Hanc autem uenditionem laudauerunt et approbauerunt Droetus , Coletus et Radulfus liberi Tierrici predicti et Rogerus frater eius et Warnerus consanguineus eiusdem filius Gerbaudi Nobilis . Predictus uero Tierricus fide data promisit quod hanc uenditionem a filio suo Iohanne clerico qui nunc , sicut dicit , parisius conuersatur , approbari faciet et laudari et exinde constituit plegios liberos suos Broetumu , Coletum et Radulfum prenominatos sub pena quadraginta solidorum ecclesie prefate reddendorum , si iamdictus Iohannes clericus resisteret uenditione memorate . In cuius rei testimonium , presentes litteras sigillo curie domini mei feci roborari . Actum anno Domini millesimo ducentesimo uicesimo quinto u , mense nouembri .
| PRO THESAURARIO DE DECIMA DE WAUDESICURTE | Ego Rainaldus abbas Sancti Nichasii , notum facio presentibus et futuris quod Albricus , filius Rogeri filii Berzele et Poncia mater eius emerunt quosdam redditus , dimidiam scilicet partem totius minute decime de Besaniis quam eis uendiderunt Gaufridus de Porta Ualesia et Aaliz uxor eius , abrenuntiantes eidem decime tam ipsi quam heredes eorum in nostro capitulo coram nostris fratribus et laicis multis quorum hec sunt nomina : Thomas puer , Theobaldus filius Radulfi , Hugo Morlachar , Petrus Budez , Garinus Morlachar , Richerus Badar , Iohannes siccus , Garinus de Maenil ; hanc decimam predictus Albricus et mater eius Poncia XU libris et Haidericus thesaurarius C solidis emerunt et pro remedio animarum suarum ad luminarium ecclesie Sancti Nichasii donauerunt , sub hac conditione quod idus octobris quando scilicet Rogerus pater prefati Albrici obiit , agatur eius anniuersarium et procuratio conuentus a thesaurario in cuius prouidentia hec sunt de X s . ; item in festo sancte Magdalene altera similis fiet conuentui procuratio de prefata decima que procuratio , post obitum matris Albrici , ad diem sui anniuersarii transferetur et tunc sicut patris ita et matris eius fiet anniuersarium ; Willelmus de Fimis ad cuius feodum hec decima pertinebat hanc uenditionem concessit et laudauit apud uillam de Myisun presentibus militibus Rainaldo de Maupas , Geruasio fratre eius , Willelmo de Balleis , Hugone de Chaumisi , Herberto le aise ; burgensibus Odone de Sancto Theoderico , Hugone pulchro , Roberto gallo , Iohanne de Sancto Theoderico , Rogero de Atrio et Petro Bude . Hoc autem ut iugiter inuiolatum conseruetur , presentis litteris et nostris sigillis confirmamus . Anno Incarnationis dominice M ° C ° LXXXU ° . Apud Wandrisicurtem unum modium annone , dimidium siliginis , unum sextarium frumenti et UII de auena et in festo sancti Iohannis III solidos remenses de decima accipiendos uidelicet illam partem decime quam Simon , miles de Burco , secundum uarium prouentum segetum tenuit et Sancto Nichasio concessit .
| DE SOLIDIS APUD BUXOLIO PRO THESAURARIO | Ego Rainaldus abbas Sancti Nichasii Remensis , notum facio presentibus et futuris quod Heluidis domina de Nantolio dedit ecclesie nostre X libras ad redditus comparandos quos uoluit esse thesaurarii nostri ut W eo pacto ut ad omnem missam ad maius altare celebrandam duo cerei arderent assidue . Hanc elemosinam fecit pro salute sua et specialiter pro anima coniugis sui domini Galcheri ; nos ergo bonam uoluntatem eius approbantes ad luminare premissum thesaurario concessimus X solidos censuales remensis monete quos habemus ( in ) Bussolio in die sancti Helani tam ipsam uero quam eius uirum recepimus in beneficiis omnibus ecclesie nostre que fiant in ea uel in locis eius in missis , in psalmis , in elemosinis omnibus diebus quibus superstes erit abbatia nostra . Huius rei testes sunt : domnus Milo , abbas Sancti Nicholai de Bosco ; Iacobus supprior ; Guido thesaurarius ; Drogo camerarius ; Hainardus capellanus ; Rainerus cantor et alii plures .
| De Sarmiers . | St . x decanus , Odo de Germania canonicus et Radulphus dormentarius Remensis ecclesie omnibus ad quos littere iste peruenerint , in Domino salutem . Nouerit uniuersitas uestra quod cum inter abbatem et conuentum Sancti Nichasii Remensis ex una parte et Poncardum Y presbyterum de Sarmiers et fratres eius ex altera super uineis in territorio de Sarmiers sitis et domo quedam ad presbyteratum , sicut dicebatur , ex parte dicti presbyteri pertinente , coram nobis auctoritate domini Remensis questio uerteretur , partes de communi assensu in Guidonem militem de Uerzenaio , Thomam de Rohaiz et Colardum de Beloi tandem compromiserunt sub pena quadraginta librarum se firmiter obligantes quod ipsorum starent compositioni , ad obseruationem etiam predicti arbitrii ex parte abbatis constituti sunt fideiussores Odo de Germania canonicus Remensis , Thomas de Rohaiz , Iohannes de Haises et ex parte altera predictus O . de Germania canonicus Remensis , Guido de Uerzenaio , Thomas de Rohaiz et Colardus de Beloi et insuper fratres prenominati fidem coram nobis de arbitrio obseruando prestiterunt et dictus presbyter in uerbo ueritatis idem creantauit ; ipsi autem arbitri , habita deliberatione ita statuerunt quod fundum et proprietatem uinearum de quibus mota A erat questio et quicquid predicti fratres in banno et iusticia ecclesie Sancti Nichasii in ualle que dicitur Ardre possidebant eadem ecclesia Sancti Nichasii iure hereditario quiete et pacifice possidebit ; fuit insuper additum quod quedam petia terre que est in Bruieres B quam receperat ab ipsis dicta ecclesia in cambium pro campo Erambaut ad ius et proprietate ecclesie predicte pertinebit . Predicti uero fratres domum quamdam ad ecclesiam predictam sicut dicebatur , ex parte abbatis pertinentem cum masura sibi adiacente possidebunt ; prenominatus etiam abbas penes obertum decem libras remenses deposuit ad edificationem domus competentis perpetuo ad sacerdotes ibidem ministrantes pertinentis que si competens non fuerit secundum arbitrium predictorum arbitrorum fratres ad edificationem eiusdem domus de suo sexaginta solidos remenses reddere tenebuntur ita tamen quod pro bono pacis dictus abbas prefatis fratribus octo libras et dimidiam persoluit ; sepedicti etiam fratres contra omnes homines se legitimam C garandiam eidem ecclesie sub pena pretaxata promiserunt portaturos et hoc idem sepedicta ecclesia memoratis fratribus promisit . In cuius rei testimonium , presentes litteras sigillorum nostrorum appensione fecimus communiri . Actum anno gratie M ° CC ° quartodecimo 0 mense ianuarii .
| DE PACE INTER NOS ET GUIDONEM MILITEM DE UERZENAIO | Blihardus Remensis archidiaconus omnibus ad quos littere iste peruenerint , in Domino salutem . Nouerit uniuersitas uestra quod cum inter ecclesiam Sancti Nichasii Remensis et Guidonem , militem de Uercenaio super censu quarumdam possessionum uidelicet de Campo Obelet ad Montem Frigidum una petia terre , similiter de Campo Obelet de Trierge Hardre in Campo Fulconis , tribus petiis terre , prato in alodio et quarta parte unius orti , questio uerteretur procuratore Sancti Nichasii et dicto milite in presentia nostra constitutis , inter ipsos compositum est in hunc modum : dictus miles dictas possessiones de quarum censu agebatur ecclesie Sancti Nichasii quittas clamauit et si quid aliud tunc temporis ecclesia ipsa eodem milite tenebat eidem ecclesie quitauit , nichil in eisdem sibi retinens propter censum duodecim denariorum et unius mine frumenti quam ecclesia dicto milite et heredibus suis singulis annis infra octabas sancti Remigii in capite octobris reddere tenetur ; ecclesia uero memorata pro censu non soluto et iusticiis exinde prouenientibus dicto militi centum solidos persoluit ; quitationem uero predictam dictus miles , fide mediante et sub pena decem librarum firmauit et quod ipsam ab heredibus suis cum ad legittimam peruenerint etatem et ab ecclesia fuerint super hoc requisiti faciet laudari se predicto modo obligauit ; et super hoc obseruando Petrus et Willelmus , milites de Chalmisiaco et Geruasius nepos eorum , se fideiussores et obsides constituerunt et fidem de hoc tenendo et sub pena predicta coram nobis dederunt . In huius autem rei testimonium , presentem paginam sigilli nostri appensione fecimus communiri . Actum anno Uerbi incarnati , M ° CC ° quinto decimo , mense decembri .
| De causa inter nos et ecclesiam Sancti Symphoriani . | H . A de Motheia , officialis domni Hugonis de Sarquus Remensis archidiaconi , omnibus presentes litteras inspecturis , in Domino salutem . Nouerint uniuersi quod cum causa uerteretur in curia domini mei coram me inter ecclesiam Sancti Nichasii ex una parte et ecclesiam Sancti Symphoriani Remensis ex alia super decima cuiusdam fundi siti inter Sarmiers et Nogentum iuxta nemus et super hoc litigatum esset diutius inter partes ; tandem , post multas altercationes dicte partes super dicta causa in me ipsum compromiserunt , promittentes sub pena centum solidorum quod firmiter obseruarent quicquid super premissis pace uel iudicio ducerem ordinandum ; ego uero de bonorum uirorum et iuris paritorum consilio dictum meum in hunc modum protuli et ordinaui quod quelibet dictarum ecclesiarum medietatem decime dicti fundi percipiet annuatim . In cuius rei testimonium presentes litteras sigillo curie domini mei feci communiri . Actum anno Domini M ° CC ° trecesimo B primo , mense iulio .
| ITEM DE SARMIERS | Magister Lucas de Giffo , officialis domni Gometii Remensis archidiaconi , uniuersis presentes litteras inspecturis , salutem in Domino . Nouerint uniuersi quod Willelmus quondam filius Roberti de Sarmiers et Richeudis uxor eius constituti coram clerico fideli curie domini mei ad hoc specialiter deputato , recognouerunt se uendidisse ecclesie Beati Nichasii Remensis duas pecias terre quas dicebant se habere in territorio de Sarmiers , in loco qui dicitur Nauoy quarum una sita est inter terram eiusdem ecclesie ex una parte et terram Willelmi de Noianto ex altera ; alia uero est sita inter terram Mairie de Sarmiers ex una parte et terram Wedeline de Escolio ex altera et hoc precio UIII ° librarum parisiensium de qua summa pecunie recognouerunt a dicta ecclesia sibi satisfactum fuisse in pecunia numerata eisdem tradita et soluta promittentes , fide prestita corporali quod in dictis petiis terre uenditis , per se uel per alios ratione dotis uel aliqua alia ratione , de cetero non reclamabunt nec facient reclamari , sed aduersus omnes iuri parere uolentes legittimam exinde portabunt garandiam ecclesie memorate ; de quibus petiis terre predictis coram eodem clerico in manu maioris loci illius deuestierunt se et per eundem maiorem abbatem ecclesie supradicte nomine ipsius ecclesie fecerunt inuestiri ; promiserunt etiam eadem fidei datione quod quam cito liberi eorum ad etatem legittimam peruenerint , dictam uenditionem seu alienationem a dictis liberis facient laudari et approbari ; et ad maiorem securitatem , posuerunt in contrauadium erga dictam ecclesiam quandam petiam terre quam dicunt habere subtus clausum archiepiscopi , renuntiantes expresse omnibus exceptionibus que eisdem competunt uel competere possunt , tam iuris quam facti , contra dictam ecclesiam in futurum . Uenditionem uero predictam seu alienationem laudauit , quittauit et approbauit Rauletus Bolengarius , frater dicti Willelmi , promittens , fide prestita corporali quod contra premissa , per se uel per alios , non uenient C in futurum . In cuius rei testimonium feci presentes litteras sigillo curie domini mei communiri . Datum anno Domini M ° CC ° XL ° U ° , mense februario , feria Ua post purificationem beate Marie .
| DE DECIMA DE POLECURT | Magister Radulphus de Carnotho et Michael de Sancto Dyonisio , canonici et officiales Remenses , omnibus presentes litteras inspecturis , in Domino salutem . Nouerint uniuersi quod coram clerico fideli curie Remensis , ad hoc deputato , constituti dominus Willelmus de Seiles , miles et Isabella uxor eius recognouerunt se uendidisse ecclesie Beati Nichasii Remensis octauam partem maioris et minute decime quam habebant , ut dicebant , in maiori et minuta decima de Polecurt et quicquid iuris in dicta decima habebant , precio centum librarum remensis monete de quibus recognouerunt sibi plenius esse satisfactum in pecunia numerata , promittentes , fide interposita quod in dicta decima , per se uel per alios , ratione dotis uel alia ratione , nichil de cetero reclamabunt , sed contra omnes iuri parere uolentes eidem ecclesie legittimam exinde portabunt garandiam . Hanc autem uenditionem laudauerunt coram dicto clerico Ysabella et Agnes , filie dictorum Willelmi et Ysabelle , fide date ab ipsis de non contraueniendo , promiserunt etiam dicti Willelmus et Isabella uxor eius quod Iohannem et Renerum , alios liberos suos , inducent bona fide ad hanc uenditionem laudandam cum ad legittimam uenerint etatem et ex parte dicte ecclesie fuerint requisiti . Insuper dicti Willelmus et Isabella uxor eius se de dicta decima in manu dicti clerici deuestierunt et per eundem domnum Nicholaum , monachum dicte ecclesie nostre eiusdem ecclesie de eadem tanquam de uenditione fecerunt inuestiri . In cuius rei testimonium , presentes litteras sigillo curie Remensis sede uacante fecimus communiri . Actum anno Domini M ° CC ° XLIII ° , mense maio .
| APPROBATIO PRO DOMINO IACOBO DE ALTA UILLA MILITE | Uniuersis presentes litteras inspecturis , P . decanus de Ceris , in Domino salutem . Nouerint uniuersi quod dominus Iacobus de Alta Uilla , miles et . . eius uxor coram me constituti , laudauerunt et approbauerunt donationem siue concessionem quam Heuda 3 fecit ecclesie Beati Nichasii Remensis , de terris quas habebat uidelicet in Ualle Macognie UII iornalia , in Monte Haudeberti IIIIor iornalia , ad Hominem Mortuum in duabus petiis U iornalia , ante portam de Ro III iornalia , ad spinetam 11 ° iornalia , in Ualle Fouireuse UI iornalia , inter mulam et Rouroit 11 ° iornalia ; ita quod dicta ecclesia de cetero in perpetuum dictas terras teneat et possideat sub eodem redditu seD trecensu quo dicta mulier eas tenebat ; promittentes , fide interposita quod de cetero contra dictam donationem seu concessionem , ratione dotis seu aliqua alia ratione , nullatenus uenient , immo eas firmiter obseruabunt . Item donationem seu concessionem supradictam laudauerunt et approbauerunt Iohannes et Guido , liberi dicti Iacobi , militis , promittentes fide interposita quod contra eas de cetero nullatenus uenient , immo eas firmiter obseruabunt . In cuius rei testimonium , presentes litteras ad instantiam dictorum Iacobi et uxoris , sigilli mei munimine roboraui . Actum anno Domini Millesimo CC ° XLII ° , feria secunda post Ramos palmarum .
| DE ALTARIBUS DE ANTINIACO DE HANAPIO DE BUXITO | In honoris culmine sublimati angelis et hominibus facti sumus spectaculum , angelis quidem ad congratulandum si boni fuerimus et ad melius incitandum , hominibus uero ad imitationis exemplum . Hec ego Rainaldus Remensis ecclesie licet indignus minister recolens , in exordio promitionis nostre , pauperibus Christi in monasterio Beati Nichasii martyris degentibus , aliquid inpertire studens , ob meorum recordationem peccatorum , altare de Antiniaco contulimus , altare de Hanapio et altare de uilla que dicitur Buisud . Preterea ut hec scedula largitionis approbaretur legittima autenticis eam personis et nostre imaginis impressione corroborari iussimus . Signum Odonis , abbatis Sancti Remigii ; S . Ioffridi , abbatis Sancti Medardi ; S . Guillelmi , abbatis Sancti Theoderici ; S . Nicholai archidiaconi ; S . Hugonis archidiaconi ; S . Frederici prepositi ; S . Ioffridi decani ; S . Leonii cantoris ; S . Reineri , S . Nicholai diaconorum ; S . Simonis , S . Albrici , S . Amalrici subdiaconorum . Si quis autem contra paginam nostram uenire presumpserit , a corpore Christi et ecclesie eum extorrere iudicamus . Actum Remis , anno incarnati Uerbi millesimo C ° XX ° U ° , indictione IIIa ; regnante Hludouico rege Francorum anno XUIIIo ; archiepiscopatus autem domni Rainoldi anno 1 ° . Fulcradus , cancellarius scripsit et subscripsit .
| DE SARMIERS | Magister Lucas de Giffo , officialis domni Gometii archidiaconi Remensis , omnibus ad quos littere iste peruenerint , in Domino salutem . Nouerint uniuersi quod Hemiruatus de Castro et Rosa eius uxor in presentia curie constituti , recognouerunt se uendidisse ecclesie Sancti Nichasii Remensis quandam uineam quam dicebant se habere in territorio de Sarmiers , inter uineam Sancti Nichasii ex una parte et uinea Hairici de Barra ex altera , liberam et quitam ab omni honere et seruitute , exceptis tribus denariis recti census et hoc precio XLa solidorum parisiensium de quibus dicti uenditores recognouerunt creantum suum habuisse in pecunia numerata et tradita , fide data firmiter promittentes quod contra dictam uenditionem , per se uel per alios ratione dotis uel aliqua alia ratione , non uenient in futurum , sed aduersus omnes iuri parere uolentes legittimam exinde portabunt garandiam ecclesie memorate ; renuntiantes expresse dicti uenditores , exceptioni non numerate pecunie et non solute et omnibus aliis exceptionibus que sibi competunt seu competere possunt contra presens instrumentum et uenditionem predictam . In cuius rei testimonium , presentes litteras sigillo curie domini mei feci communiri . Actum anno Domini M ° CC ° XL ° UII ° , mense aprili .
| DE SARMIERS | Magister Lucas de Giffo , officialis domni Gometii Remensis archidiaconi , uniuersis presentes litteras inspecturis , in Domino salutem . Nouerint uniuersi quod in curia domini mei constituti Theobaldus frater Garneri de Sarmiers et Heuda uxor eius recognouerunt se uendidisse ecclesie Sancti Nichasii Remensis duas petias terre et unam petiam uinee quas habebant , ut dicebant , sitas in territorio de Sarmiers ; quarum petiarum terre una sita est inter terram Galcheri ex una parte et terram dicte ecclesie ex altera , dicta uinea sita est inter uineam Roberti ex una parte et uineam dicte ecclesie ex altera , liberas et quitas ab omni honere et seruitio , exceptis Ue denariis censualibus et hoc precio decem librarum parisiensium et duorum modiorum auene , de quibus recognouerunt sibi a dicta ecclesia fuisse plenius satisfactum , promittentes , fide prestita corporali quod contra dictam uenditionem ratione dotis siue aliqua ratione , per se uel per alios , non uenient in futurum , sed aduersus omnes iuri parere uolentes legittimam portabunt garandiam ecclesie supradicte et pro legittima ferenda garandia dederunt eidem ( ecclesie ) , in contrauadium quoddam pratum quod habebant , ut dicebant , iuxta uillam de Sarmiers in loco qui dicitur Laleschie et quartam partem cuiusdam campi siti iuxta Montem Reguli . In cuius rei testimonium , presentes litteras sigillo curie domini mei feci communiri . Datum anno Domini M ° CC ° XL ° UIII ° , mense ianuario .
| DE SARMIERS ET UINEA EN UOCHIEUE SITAM | Uniuersis presentes litteras inspecturis magister Lucas de Giffo , officialis domni Gometii Remensis archidiaconi , in Domino salutem . Nouerint uniuersi quod coram fideli clerico cuius domini mei , ad hoc specialiter misso , Perrotus dou Bar et Mora eius uxor recognouerunt se uendidisse ecclesie Sancti Nichasii Remensis quandam petiam uinee quam habebant , ut dicebant , sitam in territorio de Nogento , in loco qui dicitur Ueuchieue 5 inter uineam Sancti Nichasii Remensis ex una parte et uineam Philippi de Uilla Domenica ex altera et hoc mediante precio IIIIor librarum parisiensium et trium obolorum censualium reddendorum singulis annis domino a quo tenetur uinea supradicta , de quibus IIIIor libris dicti Perrotus et Mora eius uxor recognouerunt se creantum suum integraliter habuisse a dicta ecclesia in pecunia numerata , promittentes dicti Perrotus et Mora eius uxor quod contra dictam uenditionem ratione dotis seu alia quacumque ratione , per se uel per alium , non uenient in futurum reclamando nec aliquid facient in posterum reclamari , sed aduersus omnes iuri parere uolentes legittimam exinde portabunt garandiam ecclesie supradicte ; pro legittima autem garandia ferenda constituerunt se plegios erga dictam ecclesiam pro dictis P . et M . eius uxor , Wiardus furnerius , Iahelotus et Hairicus dou Bar et omnia bona sua ad hoc obligauerunt ; hanc autem uenditionem laudauerunt et approbauerunt fide data de non contraueniendo Margareta mater dicti Perroti , Hairicus maritus dicte Margarete , Guiotus et Iohannes fratres dicti Perroti et Marota , promittentes , sub dicta fidei datione quod contra dictam uenditionem non uenient in futurum sed eam inuiolabiliter obseruabunt . In cuius rei testimonium , presentes litteras sigillo curie domini mei feci communiri . Actum anno Domini M ° CC ° X ° LUIII ° , feria secunda post Ramos palmarum .
| ITEM DE SARMIERS PRO UINEA EN UEUCHIERE | Magister Lucas de Giffo , officialis domni Gometti Remensis archidiaconi uniuersis presentes litteras inspecturis , in Domino salutem . Nouerint uniuersi quod in curia domini mei constituti Oudetus de Chamereio et Maria uxor eius recognouerunt se uendidisse ecclesie Sancti Nichasii Remensis quandam uineam quam habebant , ut dicebant , sitam in territorio de Sarmiers in loco qui dicitur Uoiechieue inter uineam dicte ecclesie una parte et uineam Roberti Digon ex altera liberam et quitam ab omni honere et seruitio , exceptis duobus denariis censualibus eidem O . F annuatim reddendis in festo beati Remigii in capite octobris et hoc precio LXa et X solidorum parisiensium , de quibus dicti uenditores recognouerunt creantum suum habuisse a dicta ecclesia in pecunia numerata et tradita ; promittentes , fide interposita corporali quod contra dictam uenditionem , ratione dotis siue alia ratione , per se uel per alios , non uenient in futurum , sed contra omnes iuri parere uolentes legittimam portabunt garandiam et pro legittima garandia ferenda dederunt eidem ecclesie in contrauadium quendam campum situm in territorio de Chameri inter terram Nicholai Blesi ex una parte et terram Soiberti ex altera quam dicebant suum esse . In cuius rei testimonium , presentes litteras sigillo curie domini mei feci communiri . Datum anno Domini M ° CC ° XL ° UIII ° , mense februario , sabbato ante esto michi .
| Approbatio decime de Pargni . | Ego Iohannes comes Regitestensis notum facio omnibus presentes litteras inspecturis quod ego uenditionem quam Richardus maior de Regiteste et Maria eius uxor fecerunt . . ° abbati et conuentui Sancti Nichasii Remensis de octaua parte decime grosse et minute de Pargneio et de Ressons quam habebant et percipiebant ibidem , tanquam dominus feodi laudo et approbo et etiam quito | omne ius quod michi competebat ratione feodi mei in portione predicta quam portionem Wilanus de Recons a me tenebat in feodum quam etiam portionem idem Richardus dicebat se tenere in homagium ab W . memorato . Promitto etiam bona fide quod in dicta portione decime , ratione feodi uel aliqua alia ratione nichil de cetero reclamabo . Quod ut ratum et firmum et irreuocabile permaneat in futurum sigilli mei munimine feci communiri . Datum anno Domini millesimo ducentesimo quadragesimo septimo .
| DE UINEA IN COCHIERES | Radulphus de Sancto Quintino , officialis domni Henrici Remensis archidiaconi , omnibus presentes litteras inspecturis , in Domino salutem . Nouerint uniuersi quod Clarotus et . . uxor eius de Chalon , in mea presentia constituti recognouerunt se uendidisse ecclesie Sancti Nichasii Remensis uineam suam que fuit ecclesie Sancti Theoderici in Cochieres quam sicut dice bat I , acquisierant iuxta uineam eiusdem ecclesie Sancti Nichasii sitam , tali conditione apposita quod dicta ecclesia Sancti Nichasii eisdem quamdiu uixerint modium et dimidium frumenti ad mensuram remensem in sextellagio Remensi annuatim tenetur persoluere , terminis statutis uidelicet in Natiuitate Domini medietatem et in Pascha subsequenti aliam medietatem ; altero uero eorum decedente libera erit ecclesia Sancti Nichasii asolute K medietatis dicti frumenti et post decessum utriusque libera erit omnino dicta ecclesia a pensione supradicta , dicta uinea penes ipsam ecclesiam nichilominus remanente ; promiserunt etiam dicti Clarotus et uxor eius , fide interposita quod contra dictam uenditionem non uenient sed aduersus omnes iuri parere uolentes eidem ecclesie legittimam portabunt garandiam de uinea memorata . Actum anno Domini M ° CC ° uicesimo UI ° , mense nouembri .
| DE CONCESSIONE TERRARUM DE NOGENTO | Ego Henricus , diuina miseratione Remorum archiepiscopus , tam futuris quam presentibus , in perpetuum . Ad repellandam multorum dubietatem posterorum memorie dignum duximus commendare quod terras nostras de Nogento hominibus eiusdem uille eorumque successoribus hereditario iure perpetuo possidendas concessimus ad illas uidelicet consuetudines ad quas terras illas soliti fuerunt a nostris tenere predecessoribus , sed ut series huius nostre concessionis rata permaneat et illibata presentem paginam sigilli nostri impressione corroborauimus et probabilium personarum attestatione confirmauimus . S . magistri Fulconis ; S . Stephani thesaurarii ; S . Milonis , S . Hugonis subdiaconorum ; S . Petri uicedomini ; S . Guerardi senescalci ; S . Theobaldi prepositi ; S . Theobaldi de Mutereio ; S . Albrici de Mercatulo . Actum Remis , anno incarnati Uerbi millesimo C ° LXIIII ° , indictione XIIa ; regnante piissimo rege Francorum Luideuico XX ° UII ° ; archiepiscopatus autem nostri anno tertio .
| COMES DE BARRO DE TERRA DIMIDIE CARRUCE | Notum sit omnibus , tam futuris quam presentibus quod Witerus frater Beatricis , se ecclesie Sancti Nichasii Remensis ad seruiendum Deo reddidit et assensu heredum scilicet predicte Beatris et Remmonis mariti sui , terram dimidie carruce sufficientem de hereditagio suo predicte ecclesie erogauit . Quod ut ratum habeatur Th .8 comes de Barro ad hoc testificandum sigillum suum huic scripto adhibuit testes sunt : P . castellanus Montionis ; Nicholaus de Escordai .
| De duobus sextariis siliginis in domo de Rouueroi . | H . L de Motheia , officialis domni H . M de Sarquus Remensis ecclesie archidiaconi , omnibus in perpetuum . Nouerint uniuersi quod dominus Garnerus de Griuieio , miles et Iuliana uxor eius in mea presentia constituti recognouerunt se uendidisse ecclesie Sancti Nichasii Remensis duos sextarios siliginis quos annuatim in domo de Roueroi percipiebant et etiam quicquid in eadem domo habebant si quid in ea ultra habebant , precio centum et quinque solidorum remensium de quibus recognouerunt sibi satisfactum fuisse , promittentes fide interposita quod contra dictam non uenient uenditionem , sed aduersus omnes iuri parere uolentes eidem ecclesie legitimam N portabunt garandiam ; dominus etiam Walterus 0 de Cireio , miles , de quo dicti W . p et I . dictum bladum tenebant in feodum in mea presentia dictum feodum penitus quitauit , promittens fide data quod per se uel per alium , in dicto feodo nichil de cetero reclamabit . In cuius rei testimonium , presentem paginam sigillo curie domini mei feci communiri . Actum anno Domini millesimo CC ° uicentesimo sexto mense aprili .
| DE XU QUARTELLIS FRUMENTI DE TERRA AD SALICEM PETRI DE BURGUNDIA | Magister Petrus de Uicenobrio , officialis domni H . S de Sarquex Remensis archidiaconi , uniuersis ad quos littere iste peruenerint , in Domino salutem . Nouerint uniuersi quod Iacquetus Hellinus , ciuis Remensis , in curia domini mei constitutus promisit se redditurum ecclesie Beati Nichasii XU quartellos frumenti ad instans festum beati Bartholomei ; preterea recognouit idem I . T quod ipse tenetur eidem ecclesie , singulis annis in festo beati Martini hyemalis pro quadam petia terre sita in territorio Remensi in loco qui dicitur ad Salicem 9 Petri de Burgundia que quidem terra fuit quondam Iohannis de Burgundia que quidem terra fuit U in XU quartellos frumenti redditualis quamdiu predictam terram possidebit idem Iaquetus . Datum anno Domini millesimo CC ° XL ° quarto , mense iulio .
| DE ALTARIBUS DE CELTO ET DE BUXOLIO | Pastoralis cura quam Deo disponente suscepimus nos indesinenter admonet oppressis subuenire et quibuslibet anxietatibus attritis compassionis manum porrigere . Ego itaque Rainoldus , Remensis ecclesie indignus minister , considerans fratres qui in monasterio Beati Nichasii martyris degunt die noctuque Deo desudantes plurimis angi necessitatibus , altaria subtus annotata , ob meorum remissionem peccatorum , eorum usibus contuli et suppositarum testimoniis personarum perpetuo impersonaliter tenenda concessi : altare uidelicet Sancti Remigii de Celto et altare Sancti Elani de Buxolio . Que etiam sigilli nostri impressione munire curaui , pontificali igitur auctoritate prohibemus , ne quis hec duo altaria ab ecclesia Sancti Nichasii alienare presumat ; quod si quis fecerit anathemati subiaceat . S . Hugonis archidiaconi ; S . Frederici prepositi ; S . Hugonis thesaurarii ; S . Leonis cantoris ; S . Adam ; S . Ermenrici , S . Alberti , S . Odonis , S . Henrici presbyterorum ; S . Geruasii , S . Gerardi , S . Raineri , S . Bosonis , S . Iohannis diaconorum ; S . Alberici , S . Ammalrici , S . Petri , S . Gerardi , S . Guidoni subdiaconorum . Actum Remis , anno incarnati Uerbi millesimo C ° XXUIII ° , indictione UIa ; regnante Hludouico rege Francorum , anno regni eius XUIII ° ; archiepiscopatus autem domni Rainoldi , anno 111 ° . Fulcradus cancellarius scripsit et subscripsit .
| DE SOCIETATE INTER NOS ET ECCLESIAM SANCTI AMANDI | Dilectis in Christo fratribus , H A . Dei gratia uenerabili abbati totique conuentui ecclesie Sancti Nichasii Remorum archiepiscopatus , uniuersum capitulum ecclesie Sancti Amandi 2 , salutem in Domino et fraterne dilectionis affectum . Nichil dificile est apud omnipotentiam nichil effectum caret apud diuini prouidentiam consilii que nec fallit nec fallitur cuius nutum subsecuntur omnia post multorum temporum dispendia fratres karissimi post multarum discrimiam rerum , bene nobiscum egit clemens omnipotentia super uocationem domni . G . 3 B quondam abbatis uestri modo nostri cuius fama et opinio per totam percrebruit prouintiam quem apud uos sua locuntur opera quem et nobis profuturum secundum utrumque hominem spes promittit exemplum profitetur . Cum igitur tanti pastoris et prouisoris industria uos quidem primum , nos uero nunc temporis Deus donauerit ut non solum temporalibus sed etiam spiritualibus bonis inuicem communicemus , placuit ex condicto inter nos et uos specialem sancire societatem in perpetuum presertim cum apud nos non modicam esse partem corporis beati Nichasii 4 nostri maiores estiment . Hec autem erit societatis continentia facta et confirmata utriusque capituli assensu uiui temporalibus inuicem participabimus indifferenter in uictu et uestitu et cunctis necessariis et commune prorsus habebimus capitulum , abbates nostri ad alterutram uenientes ecclesiam capitulum celebrabunt , sententias relaxabunt , reos absoluent . Si quis frater turbatus ut assolet de utralibus ecclesia ad alteram declinauerit ueniens retinebitur sicut frater loci necessaria habebit et meditatione alterutrius ecclesie reconciliabitur ; pro defunctis plenarium faciemus trecenarium , singuli sacerdotes singulas cantabunt missas , clerici psalmos , littera et nomina notabimus in martyrologio , uerum ad augmentum caritatis statutum est quod nos festum beati Nichasii celebrabimus sollempniter in cappis et ipsi Sancti Amandi propria responsoria de utroque et proprias lectiones cantabimus et abbas alteruter ipso die generalem piscium pietantiam prouidebit et boni uini copiam . Actum est anno Domini millesimo C ° XC ° III ° assentiente utroque capitulo , confirmante C abbate Sancti Amandi Galtero et Haderico ( abbate ) 5 Sancti Nichasii .
| DE SOCIETATE INTER NOS ET ECCLESIAM SANCTI QUENTINI IN INSULA | Symon , Dei permissione Sancti Quintini in Insula 6 abbas humilis totusque eiusdem loci conuentus omnibus presentes litteras inspecturis , salutem in Domino . Nouerint uniuersi tam presentes quam futuri quod domnus Symon abbas assensu totius capituli nostri hanc societatem concessit uiro religioso Symoni abbati Sancti Nichasii Remensis et omnibus eiusdem loci fratribus , tam presentibus quam futuris , uidelicet ut omnium beneficiorum huius ecclesie tam temporalium quam spiritualium eque ut nos ipsi participes existant , ad nos uenientes si uoluerint nobiscum sint in capitulo , in refectorio , in dormitorio et in oratorio , abbates nostri ad alterutram uenientes ecclesiam capitulum celebrabunt , sententias relaxabunt , reos absoluent et quolibet predictorum omnium fratrum uiam uniuerse carnis ingrediente quod pro fratribus nostris fieri solet id ipsum pro eo fiat , scilicet trecenarius in conuentu et singuli sacerdotes singulas missas pro eo celebrent , ceteri psalmos consuetudinarios cantent , et nomen eius cum nominibus fratrum nostrorum in martyrologio annotetur quatinus reccurente annuatim obitus eius anniuersaria die nomen ipsum in capitulo pronuntietur et missa pro eo rite celebretur eo per omnia modo quo pro fratribus nostris fieri solet ea sane conditione ut et ipsi hanc eandem societatem in perpetuum nobis debeant exhibere et ipsi festum beati Quintini in uigilia Omnium Sanctorum induodecim lectionibus et in cappis annuatim celebrabunt . Nos autem festum beatorum martyrum Nichasii sociorumque hyemale eodem modo faciemus . Actum anno Domini M ° CC ° XL ° UI ° , mense maio .
| Item de Ceris de uenditione et concessione . | Ego Arnulphus de Bello Forti miles dominus de Ceris et ego Cecilia uxor eius notum facimus uniuersis presentes litteras inspecturis quod domicelle Comitissa et Widela 0 filia eius coram me constitute recognouerunt se uendidisse ecclesie Sancti Nichasii Remensis octo iornalia terre E quolibet iornali terre continente tres quartellos seminis bladi et unum dedisse eidem ecclesie in elemosinam sita in territorio de Ceris in tribus petiis quorum maior petia sita est uersus Allicort 8 que dicitur terra in Alodio 9 iuxta terram Iohannis Grauier et secunda petia in loco qui dicitur Orual inter terram Houdreti Colardi armigeri et domine Agnetis et tertia petia in loca qui dicitur Burengis inter terram Houdreti et terram conuersorum supra paruum uiuarium ' ° ; recognouerunt etiam se uendidisse eidem ecclesie unam falcatam prati et quod ultra habebant sitam en la Grant Tranloie | inter prata de Sorbonno iuxta Nuuiom et iuxta pratum Herbagiet ; omnia predicta precio triginta sex librarum F parisiensium et uiginti duorum denariorum parisiensium de quibus recognouerunt sibi esse plenius satisfactum ; promittentes , fide interposita quod de cetero contra dictas uenditionem et elemosinam non uenient , ratione dotis uel aliqua alia ratione immo contra omnes iuri parere uolentes legitimam G portabunt garandiam . Hanc autem uenditionem et donationem laudauerunt et fide interposita approbauerunt Sarracena | et Grauerus liberi eiusdem Widele ' promittentes quod quam cito liberi alii ad etatem perfactam uenerint , infra quadraginta dies post submonitionem dicte ecclesie ab eisdem bona fide facient laudari predicta se etiam suos ad predicta obseruanda obligantes successores . Nos autem quia predicta a nobis tenebant in feodo et de iure nostro nobis erat satisfactum uidelicet de parte petiarum que nobis competebat predicta tanquam domini feodi laudauimus et approbauimus et etiam quicquid iuris in eis habebamus uel habere poteramus quittauimus et adhuc approbamus et quittamus , promittentes nos de predictis tanquam de feodo dicte ecclesie contra omnes iuri parere uolentes legitimam G garandiam portaturos , nos et nostros successores ad predicta tenenda in posterum obligantes . In cuius rei testimonium , presentes litteras sigillis nostris duximus roborandas . Actum anno Domini millesimo CC ° quadragesimo tertio I mense aprili , feria tertia post Quasimodo .